*****

ΚΑΝΟΝΙΣΜΟΣ (ΕΟΚ) αριθ. 3875/88 ΤΟΥ ΣΥΜΒΟΥΛΙΟΥ

της 12ης Δεκεμβρίου 1988

για τροποποίηση του κανονισμού (ΕΟΚ) αριθ. 1360/78 περί των ομάδων παραγωγών και των ενώσεων αυτών

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,

την πρόταση της Επιτροπής,

τη γνώμη του Ευρωπαϊκού Κοινοβουλίου (1),

τη γνώμη της Οικονομικής και Κοινωνικής Επιτροπής (2),

Εκτιμώντας:

ότι με τον κανονισμό (ΕΟΚ) αριθ. 1360/78 (3), όπως τροποποιήθηκε τελευταία από τον κανονισμό (ΕΟΚ) αριθ. 1760/87 (4), έχει καθιερωθεί κοινή ενέργεια για την ενθάρρυνση, σε ορισμένες περιφέρειες της Κοινότητας, της σύστασης ομάδων παραγωγών με σκοπό τη συγκέντρωση της προσφοράς των γεωργικών προϊόντων και την προσαρμογή της παραγωγής στις απαιτήσεις της αγοράς· ότι, κατά τη θέσπιση της εν λόγω κοινής ενέργειας, είχε προβλεφθεί η δυνατότητα επέκτασης του εν λόγω καθεστώτος σε άλλες περιφέρειες οι οποίες παρουσιάζουν ανάγκες ανάλογες με αυτές των περιφερειών που είχαν αρχικά επιλεγεί·

ότι στην Ιρλανδία διαπιστώθηκαν, σε πολλούς τομείς, σοβαρές διαρθρωτικές αδυναμίες όσον αφορά την προσφορά· ότι, όσον αφορά τον τομέα των σιτηρών, η προσφορά βρίσκεται διεσπαρμένη σε μεγάλο αριθμό μικρών παραγωγών και μόνο το 2,3 % της παραγωγής τίθεται σε εμπορία από οργανώσεις παραγωγών που έχουν συσταθεί με σκοπό τη θέση στην αγορά· ότι, στους τομείς της πατάτας, του βοείου κρέατος καθώς και του προβείου και αιγείου κρέατος, τέτοιες οργανώσεις είτε είναι πρακτικά ανύπαρκτες είτε θέτουν σε εμπορία ελάχιστο μόνο ποσοστό της παραγωγής·

ότι τέτοιες διαρθρωτικές ελλείψεις διαπιστώθηκαν σε ορισμένες νότιες περιοχές της Γαλλίας στον τομέα του οίνου από νωπά σταφύλια·

ότι η τελευταία τροποποίηση της κοινής ενέργειας από τον κανονισμό (ΕΟΚ) αριθ. 1760/87 είχε κυρίως σαν αντικείμενο την τροποποίηση του καθεστώτος των ενισχύσεων υπέρ των ομάδων παραγωγών, χωρίς παράλληλη προσαρμογή των αντίστοιχων χρηματοδοτικών διατάξεων· ότι θα πρέπει, κατά συνέπεια, να προσαρμοστούν οι εν λόγω διατάξεις·

ότι με τον κανονισμό (ΕΟΚ) αριθ. 2658/87 (5), όπως τροποποιήθηκε τελευταία από τον κανονισμό (ΕΟΚ) αριθ. 3491/88 (6), καθιερώθηκε, από την 1η Ιανουαρίου 1988, συνδυασμένη ονοματολογία εμπορευμάτων, που βασίζεται στην ονοματολογία του εναρμονισμένου συστήματος περιγραφής και κωδικοποίησης των εμπορευμάτων·

ότι θα πρέπει, κατά συνέπεια, να διατυπωθούν οι περιγραφές των εμπορευμάτων και οι δασμολογικοί κωδικοί που περιέχονται στον κανονισμό (ΕΟΚ) αριθ. 1360/78, σύμφωνα με τους όρους της συνδυασμένης ονοματολογίας,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1360/78 τροποποιείται ως εξής:

1. Στο άρθρο 2, προστίθεται η ακόλουθη περίπτωση:

«- σ' ολόκληρη την Ιρλανδία».

2. Το άρθρο 3 αντικαθίσταται από το ακόλουθο κείμενο:

«Άρθρο 3

1. Όσον αφορά την Ιταλία, την Ελλάδα, την Ισπανία και την Πορτογαλία, ο παρών κανονισμός εφαρμόζεται στα ακόλουθα προϊόντα, για τα οποία υπάρχει παραγωγή στις χώρες αυτές:

- προϊόντα του εδάφους και της κτηνοτροφίας που περιλαμβάνονται στο παράρτημα ΙΙ της συνθήκης, με εξαίρεση:

- τα προϊόντα που αναφέρονται στο άρθρο 1 παράγραφος 2 του κανονισμού (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 2238/88 (2),

- το λυκίσκο (κωδικός ΣΟ 1210),

- τους μεταξοσκώληκες (κωδικός ΣΟ 0106 00 99),

- μεταποιημένα γεωργικά προϊόντα που περιλαμβάνονται στο παράρτημα του παρόντος κανονισμού.

2. Όσον αφορά τις γαλλικές περιφέρειες, ο παρών κανονισμός εφαρμόζεται:

- στους οίνους από νωπά σταφύλια και τα γλεύκη σταφυλιών που έχουν υποστεί μερική ζύμωση, έστω και αν η ζύμωση έχει ανασταλεί με άλλο τρόπο, συμπεριλαμβανομένων και των μιστελλών (κωδικοί ΣΟ ex 2204 10, 2204 21, 2204 29 και 2204 30 10) στο Languedoc-Roussillon, Provence-Cote-d'Azur, Midi-Pyrenees και στην Κορσική,

- στα αρωματικά φυτά και τη λεβάντα (κωδικός ΣΟ ex 1211), στην Provence-Cote-d'Azur και στα διαμερίσματα των Drome και Ardeche,

- στις επιτραπέζιες ελιές (κωδικός ΣΟ 0710 80 10), στο Languedoc-Roussillon, Provence-Cote-d'Azur, στην Κορσική και στο διαμέρισμα του Drome,

- στα τροπικά φρούτα (κωδικοί ΣΟ 0803 00, 0804 30 00 και 0804 40) καθώς και στα ζωντανά βοειδή (κωδικός ΣΟ 0102) και στο βόειο κρέας σε ολόκληρα σφάγια και τέταρτα (κωδικοί ΣΟ ex 0201 και ex 0202) στα υπερπόντια διαμερίσματα,

- στο ελαιόλαδο (κωδικός ΣΟ 1509) στις περιφέρειες της μητροπολιτικής Γαλλίας που αναφέρονται στο άρθρο 2 δεύτερη περίπτωση.

3. Όσον αφορά το Βέλγιο, ο παρών κανονισμός εφαρμόζεται:

- στα σιτηρά (κωδικοί ΣΟ 1001 έως 1005, 0709 90 60 και 0712 90 19),

- στα ζωντανά βοειδή (κωδικός ΣΟ 0102, με εξαίρεση τον κωδικό ΣΟ 0102 90 90),

- στα χοιρίδια (κωδικός ΣΟ ex 0103),

- στη μυδική (κωδικός ΣΟ ex 1214).

4. Όσον αφορά την Ιρλανδία, ο παρών κανονισμός εφαρμόζεται:

- στα σιτηρά (κωδικοί ΣΟ 1001, 1003 και 1004),

- στις πατάτες (κωδικός ΣΟ 0701 90),

- στα ζώντα βοειδή (κωδικός ΣΟ 0102, με εξαίρεση τον κωδικό ΣΟ 0102 90 90) και το βόειο κρέας σε ολόκληρα σφάγια και τέταρτα (κωδικοί ΣΟ ex 0201 και ex 0202),

- στα ζωντανά προβατοειδή και αιγοειδή (κωδικός ΣΟ 0104) και στο πρόβειο και αίγειο κρέας σε ολόκληρα σφάγια (κωδικός ΣΟ ex 0204).

Προστίθενται οι παρακάτω υποσημείωσεις:

(1) ΕΕ αριθ. L 118 της 20. 5. 1972, σ. 1.

(2) ΕΕ αριθ. L 198 της 26. 7. 1988, σ. 1.»

3. Στο άρθρο 10 παράγραφος 4, οι όροι «παραγράφους 2 και 3» αντικαθίστανται από τους όρους «παραγράφους 2, 2α και 3».

4. Στο άρθρο 11 παράγραφος 1 δεύτερη περίπτωση, η πρώτη υποπερίπτωση αντικαθίσταται από το ακόλουθο κείμενο:

«- που υφίστανται επί περισσότερο από τρία έτη κατά την ημερομηνία έναρξης ισχύος του παρόντος κανονισμού, κατά την ημερομηνία προσχώρησης όσον αφορά την Ελλάδα, την Ισπανία και την Πορτογαλία και κατά την ημερομηνία της έναρξης ισχύος του κανονισμού (ΕΟΚ) αριθ. 3875/88 (1) όσον αφορά την Ιρλανδία.

Προστίθεται η ακόλουθη υποσημείωση:

(1) ΕΕ αριθ. L 346 της 15. 12. 1988, σ. 3.»

5. Στο άρθρο 14:

i) στην παράγραφο 1 πρώτο εδάφιο, οι όροι «άρθρο 10 παράγραφοι 1, 2 και 3» αντικαθίσταναι από τους όρους «άρθρο 10 παράγραφοι 1, 2, 2α και 3»·

ii) στην παράγραφο 4 πρώτο εδάφιο, οι όροι «άρθρο 10 παράγραφοι 2 και 3» αντικαθίστανται από τους όρους «άρθρο 10 παράγραφοι 2, 2α και 3».

6. Το παράρτημα αντικαθίσταται από το ακόλουθο κείμενο:

«ΠΑΡΑΡΤΗΜΑ

Κατάλογος των μεταποιημένων προϊόντων που αναφέρονται στο άρθρο 3 παράγραφος 1

1.2 // // // Κωδικός ΣΟ

// Περιγραφή εμπορευμάτων

// // // // // // Κρέατα: // ex 0201

ex 0202 // - Βοοειδών, σε τέταρτα // ex 0203 // - Χοιροειδών, σε μισά σφάγια // ex 0204 // - Προβατοειδών, σε ολόκληρα σφάγια // ex 0205 00 00 // - Αλόγων // // // ex 0206 // Βρώσιμα παραπροϊόντα βοοειδών, χοιροειδών και προβατοειδών // // // ex 0207 με

εξαίρεση των

0207 31 00

0207 39 90 και

0207 50 // Κρέατα και βρώσιμα παραπροϊόντα πουλερικών (με εξαίρεση τα συκώτια), νωπά, διατηρημένα με απλή ψύξη ή κατεψυγμένα του κωδικού ΣΟ 0105 // // // 0207 31 00

0207 39

0207 50

0210 90 71

0210 90 79 // Συκώτια πουλερικών νωπά, διατηρημένα με απλή ψύξη, κατεψυγμένα, αλατισμένα ή σε άλμη // // // // // Κωδικός ΣΟ

// Περιγραφή εμπορευμάτων

// // // // 0208 10 10 // Κρέας κουνελιών // // // 0406 // Τυριά και πηγμένο γάλα για τυρί // // // ex 1214 10 00

ex 1214 90 90 // Αφυδατωμένες ζωοτροφές // // // 1509

1510 00 // Ελαιόλαδο // // // 2204 30 10 // Μούστοι σταφυλιών που έχουν υποστεί μερική ζύμωση, έστω και αν η ζύμωση αυτή έχει ανασταλεί με άλλο τρόπο από αυτόν της προσθήκης αλκοόλης // // // 2204 10

2204 21

2204 29 // Κρασιά από νωπά σταφύλια· μούστος νωπών σταφυλιών των οποίων η ζύμωση έχει ανασταλεί με προσθήκη αλκοόλης (συμπεριλαμβανομένων και των μιστελλών)» // //

Άρθρο 2

Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 12 Δεκεμβρίου 1988.

Για το Συμβούλιο

Ο Πρόεδρος

Γ. ΠΟΤΤΑΚΗΣ

(1) Γνώμη που διατυπώθηκε στις 18 Νοεμβρίου 1988 (δεν έχει ακόμα δημοσιευθεί στην Επίσημη Εφημερίδα).

(2) Γνώμη που διατυπώθηκε στις 27 Οκτωβρίου 1988 (δεν έχει ακόμα δημοσιευθεί στην Επίσημη Εφημερίδα).

(3) ΕΕ αριθ. L 166 της 23. 6. 1978, σ. 1.

(4) ΕΕ αριθ. L 167 της 26. 6. 1987, σ. 1.

(5) ΕΕ αριθ. L 256 της 7. 9. 1987, σ. 1.

(6) ΕΕ αριθ. L 306 της 11. 11. 1988, σ. 18.